ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மத்திய பட்ஜெட் 2022-ஐ செயல்படுத்துவது குறித்த கருத்தரங்கில் பிரதமர் பங்கேற்கிறார்
வீட்டுவசதி மற்றும் நகர்ப்புற விவகாரங்கள் அமைச்சகம், ஊரக வளர்ச்சி அமைச்சகம் ஆகியவை பிற அமைச்சகங்களுடன் இணைந்து 23 பிப்ரவரி 2022 அன்று நடத்தவுள்ள வலையரங்கில் பிரதமர் திரு நரேந்திர மோடி தொடக்க உரையை நிகழ்த்துகிறார்.
2022-23 மத்திய பட்ஜெட்டில் அறிவிக்கப்பட்ட முன்முயற்சிகளை திறம்பட செயல்படுத்துவதற்கான வழிகளைப் பற்றி விவாதிக்க 'லீவிங் நோ சிட்டிசன் பிஹைண்ட்'  என்ற தலைப்பில் அரசால் அறிவிக்கப்பட்ட வலையரங்கு தொடரின் ஒரு பகுதியாக இந்நிகழ்ச்சி நடைபெறவுள்ளது.
அரசு அதிகாரிகள், பல்வேறு அமைச்சகங்களின் பிரதிநிதிகள், நிறுவனங்கள், ஆலோசகர்கள், துறைசார் வல்லுநர்கள், ரியல் எஸ்டேட் தொழிலைச் சேர்ந்தவர்கள் மற்றும் பிற பங்குதாரர்கள் இதில் பங்கேற்பார்கள். கிராமப்புற மற்றும் நகர்ப்புற மேம்பாடு தொடர்பான பல்வேறு களங்கள் குறித்து வெவ்வேறு அமர்வுகள் நடத்தப்படும்.
மலிவு விலை வீடுகள், குடிநீர், ரயில், கைபேசி, அகண்ட அலைவரிசை இணைப்பு, பெண்களை மையமாகக் கொண்டு கிராமப்புற ஏழைகளுக்கு வாழ்வாதாரத்தை உறுதி செய்தல், வங்கிச் சேவைகள், நில நிர்வாகத்தை எளிதாக்குதல் போன்றவற்றில் கிராமப்புற மற்றும் நகர்ப்புறங்களில் உள்கட்டமைப்பை மேம்படுத்துவது குறித்து உறுப்பினர்கள் தங்கள் கருத்துக்களைப் பகிர்ந்து கொள்வார்கள்.
பட்ஜெட் அறிவிப்புகளைச் செயல்படுத்துவதற்கான திட்டங்களை வகுப்பதற்காக ஆறு அமர்வுகளுக்குத் திட்டமிடப்பட்டுள்ளன. 2022-23 மத்திய பட்ஜெட்டை தாக்கல் செய்து பேசிய நிதி அமைச்சர் திருமதி நிர்மலா சீதாராமன் நகர்ப்புற வீட்டுவசதியின் முக்கியத்துவத்தையும் நகரமயமாக்கலின் வேகத்தையும் அங்கீகரிக்கும் பல அறிவிப்புகளை வெளியிட்டார்.
பிரதமர் வீட்டுவசதித் திட்டத்தில் அடையாளம் காணப்பட்ட தகுதியுள்ள பயனாளிகளுக்குக் கிராமப்புறம் மற்றும் நகர்ப்புறங்களில் 80 லட்சம் வீடுகள் கட்டி முடிக்கப்படும் என்றும் இதற்காக ₹48,000 கோடி ஒதுக்கப்படும் என்றும் அவர் அறிவித்தார்.
நிகழ்ச்சியில் கலந்து கொள்வதற்கு https://pmayu.webex.com/pmayu/j.php?RGID=r7fcea2cedbeb286316ae7eed8f1b12d7 எனும் இணைப்பில் பதிவு செய்து கொள்ளலாம்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800299
பிரதமர் அலுவலகம்
தென்னாப்பிரிக்க அதிபருடன் பிரதமர் திரு நரேந்திர மோடி தொலைபேசியில் பேச்சு
இந்தியாவும் தென்னாப்பிரிக்காவும் தூதரக உறவின் 30 வது ஆண்டு நிறைவைக் கொண்டாடும் வேளையில் இருதரப்பு ஒத்துழைப்பில் முன்னேற்றம் குறித்து இரு தலைவர்களும் ஆலோசித்தனர்
பிரிக்ஸ் மாநாட்டிற்கான முன்னேற்பாடுகள் குறித்து தென்னாப்பிரிக்க அதிபர் திரு ராமபோசா பிரதமர் திரு நரேந்திர மோடியிடம் விளக்கினார்
பிரிக்ஸ் மாநாட்டில் பங்கேற்பதற்காக ஜோகன்னஸ்பர்க் பயணம் மேற்கொள்வதை ஆவலுடன் எதிர்நோக்கி இருப்பதாக பிரதமர் திரு நரேந்திர மோடி தெரிவித்தார்
இந்தியாவின் ஜி 20 தலைமைத்துவத்திற்கு தமது முழு ஆதரவையும் வழங்குவதாக தென்னாப்பிரிக்க அதிபர் திரு ராமபோசா கூறினார்
தென்னாப்பிரிக்கக் அதிபர் திரு மதெமெலா சிரில் ராமபோசாவுடன் பிரதமர் திரு நரேந்திர மோடி இன்று  தொலைபேசியில் உரையாடினார்.
இந்த 2023 ஆம் ஆண்டில் இருதரப்பு ராஜதந்திர, தூதரக உறவுகள் தொடங்கியதன் முப்பதாவது ஆண்டு நிறைவடையும் நிலையில் இருதரப்பு ஒத்துழைப்பின் முன்னேற்றம் குறித்து இரு தலைவர்களும் ஆலோசனை நடத்தினர்.
2023 ஆகஸ்ட் 22 முதல் 24-ம் தேதி வரை தென்னாப்பிரிக்கா நடத்தும் பிரிக்ஸ் உச்சிமாநாட்டிற்கு வந்து கலந்து கொள்ளுமாறு தென்னாப்பிரிக்க அதிபர் திரு ராமபோசா பிரதமர் திரு நரேந்திர மோடிக்கு அழைப்பு விடுத்தார். அத்துடன் அதற்கான ஏற்பாடுகள் குறித்தும் பிரதமருக்கு தென்னாப்பிரிக்க அதிபர் விளக்கினார். இந்த அழைப்பை ஏற்றுக் கொண்ட பிரதமர், மாநாட்டில் பங்கேற்பதற்காக ஜோகன்னஸ்பர்க் நகருக்குப் பயணிப்பதை ஆவலுடன் எதிர்பார்த்திருப்பதாகத் தெரிவித்தார்.
பரஸ்பர நலன் கொண்ட பல்வேறு விவகாரங்கள், பிராநதிய மற்றும் உலகளாவிய சிக்கல்கள் குறித்தும் அவர்கள் கருத்துக்களைப் பரிமாறிக் கொண்டனர்.
ஜி-20 மாநாட்டின் ஒரு பகுதியாக இந்தியாவின் முயற்சிகளுக்கு தனது முழு ஆதரவைத் தெரிவித்த தென்னாப்பிரிக்க அதிபர் திரு ராமபோசா, ஜி-20 உச்சிமாநாட்டில் கலந்து கொள்வதற்காக இந்தியாவுக்கு வருகை தர ஆவலாக இருப்பதாகக் கூறினார்.
இரு தலைவர்களும் தொடர்ந்து தொடர்பில் இருக்க ஒப்புக்கொண்டனர்.
Release ID=1945591
(
பிரதமர் அலுவலகம்
காஷ்மீரின்செழுமையானக் கலாச்சாரம், கலைகள் மற்றும் கைவினைப்பொருட்களை காட்சிப்படுத்தும்விடாஸ்டா என்னும் காஷ்மீர் திருவிழா நிகழ்ச்சிக்கு பிரதமர் பாராட்டு
காஷ்மீரின் செழுமையானக் கலாச்சாரம், கலைகள் மற்றும் கைவினைப்பொருட்களை காட்சிப்படுத்தும் அருமையான விடாஸ்டா என்னும் காஷ்மீர் திருவிழா முன்முயற்சியை பிரதமர் திரு நரேந்திர மோடி பாராட்டியுள்ளார்.
காஷ்மீரின் செழுமையானக் கலை, கலாச்சாரம், இலக்கியம், கைவினைப்பொருட்கள் மற்றும் உணவு வகையை நாடு முழுவதும் எடுத்துக்காட்டும் வகையில், விடாஸ்டா நிகழ்ச்சிக்கு ஏற்பாடு செய்யப்பட்டுள்ளது.
சென்னையில் தொடங்கி ஸ்ரீநகரில் முடிவுற்ற தொடர் நிகழ்ச்சிகளில், காஷ்மீர் கலாச்சசாரம் பற்றி அறிந்துகொள்ள இளைஞர்களிடையே ஆர்வமும், உற்சாகமும் நிலவியது. கருத்தரங்குகள், கலை முகாம்கள், பயிலரங்குகள், கைவினைப்பொருட்கள் கண்காட்சிகள் போன்ற பல்வேறு நிகழ்ச்சிகள், காஷ்மீரின் கலாச்சாரத்தை மக்களிடையேக் கொண்டு செல்வதற்காக ஏற்பாடு செய்யப்பட்டிருந்தது. காஷ்மீர் கலாச்சாரத்துடன் இணையும் வகையில், மக்கள் இதில் கலந்துகொண்டனர்.
விடாஸ்டா நிகழ்ச்சியின் அமிர்தப் பெருவிழா குறித்த ட்விட்டருக்கு பிரதமர் பதிலளித்துள்ளதாவது:
“இந்த அற்புதமான முயற்சிக்கு பல வாழ்த்துக்கள். பல ஆண்டுகளுக்குப் பிறகு, "விடாஸ்டா - காஷ்மீர் திருவிழா" நாடு முழுவதும் உள்ள மக்களுக்கு மாநிலத்தின் செழுமையான கலாச்சாரம் மற்றும் பாரம்பரியத்தைப் பற்றி அறிய வாய்ப்பளித்துள்ளது. மேலும், இந்த நிகழ்வு நாட்டு மக்களை ஒன்றிணைக்கும் ஒரு சிறந்த முயற்சியாகும்.”
தகவல் மற்றும் ஒலிபரப்பு அமைச்சகம்
உள்நாட்டுப் பயணிகள் விமானங்கள் குறித்து எந்த முடிவும் எடுக்கப்படவில்லை
உள்நாட்டு விமான சேவை அல்லது பயணிகள் விமானங்கள் சேவைகளை மீண்டும் தொடங்குதல் குறித்து எந்த முடிவும் இன்னும் எடுக்கப்படவில்லை என்று மத்திய அரசு தெளிவுபடுத்தியுள்ளது.
(
மின்னணு மற்றும் தகவல் தொழில்நுட்பம்
மின்னணுவியல் தொழில்நுட்பட அமைச்சகத்தின் சுகாதார சானிடரி நாப்கின் விநியோக எந்திரங்கள் நிறுவப்பட்டுள்ளன.
கிராமப்பகுதிகளில் வளர் இளம் பெண்கள், சிறுமியர் ஆகியோரின் வீடுகளுக்கு அருகே குறைந்த விலையில், எளிதாக சானிடரி நாப்கின் கிடைக்கச் செய்வதற்கான நிலையான அமைப்புகளை உருவாக்க பொது சேவை மையங்கள் தங்களது மகளிர் ஆரோக்கியம் மற்றும் சுகாதார திட்டமான “ஸ்திரீ சுவாபிமான்” மூலம் நடவடிக்கை எடுத்து வருகிறது. சானிடரி நாப்கின்களை தயாரித்து சந்தைப்படுத்தும் மகளிர் தொழில் முனைவோரின், விழிப்புணர்வு மற்றும் நேரடி நடவடிக்கை மூலம் இத்திட்டம் செயல்படுத்தப்படுகிறது.
“ஸ்திரீ சுவாபிமான் திட்டத்தின் கீழ் மகளிர் தொழில் முனைவோர் தாங்கள் சமுதாயத்தின் அதிகாரம் பெற்ற பெண்களுக்கு அடையாளச் சின்னங்களாக விளங்குகிறார்கள். இதுவரை 278 சானிடரி நாப்கின் உற்பத்தி குறு தொழில் பிரிவுகள், மகளிரின் நிகர்நிலை கற்றல் சூழலில், வெற்றிகரமாக உருவாக்கப்பட்டுள்ளது. இந்த சானிடரி நாப்கின்கள் விலை மலிவானவை. மேலும் மக்கிப் போகக்கூடியவை என்பதால் சுற்றுச் சூழலுக்கு உகந்தவை.
மகளிர் ஆரோக்கியம் மற்றும் சுகாதாரத்தை மேம்படுத்த தகவல் தொழில்நுட்ப அமைச்சகத்தின் பெண்கள் கழிவறைகளில், சானிடரி நாப்கின் விநியோக எந்திரங்கள் நிறுவப்பட்டுள்ளன. இதனால் அமைச்சகத்தில் பணி புரியும் பெண் ஊழியர்கள் பயனடைகிறார்கள். இதனையடுத்து இத்தகைய விநியோக எந்திரங்கள் இதர பொது மற்றும் தனியார் நிறுவனங்களில் நிறுவப்படும்.
-----
(Visitor Counter : 80
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நவீன இனப்பெருக்க தொழில்நுட்பங்களின் முக்கியத்துவத்தை திரு சஞ்சீவ் குமார் பல்யான் வலியுறுத்தியுள்ளார்
விடுதலைப் பெருவிழாக் கொண்டாட்டங்கள், விவசாயிகள் பங்கேற்பு எங்களின் முன்னுரிமை ஆகிய விழிப்புணர்வு பிரச்சாரத்தின் ஒரு பகுதியாக, மீன்வளம், கால்நடை பராமரிப்பு, மற்றும் பால்வள அமைச்சகம் ஆகியவை தொழில்முனைவோர் திட்டங்கள் மற்றும் இத்துறையின் பயனாளிகள் சார்ந்த முன்னோடித் திட்டங்கள் குறித்த விழிப்புணர்வு நிகழ்ச்சியை ஏற்பாடு செய்து வருகிறது. நாடு முழுவதும் பொது சேவை மையங்கள் மூலம் 8000 கிராம அளவிலான முகாம்களை நடத்தி வருகிறது. நாட்டில் உள்ள பொது சேவை மையங்கள் மூலம் ஏப்ரல் 25-ம் தேதி முதல் ஏப்ரல் 28-ம் தேதி வரை இந்த முகாம்களை நடத்த ஏற்பாடு செய்யப்பட்டுள்ளது. நாள்தோறும் ஒரு லட்சம் விவசாயிகள் இதில் கலந்து கொள்கின்றனர்.
நேற்று நடைபெற்ற முகாமில் கலந்துகொண்டு விவசாயிகளிடையே உரையாற்றிய மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் திரு சஞ்சீவ் குமார் பல்யான், மறுசீரமைக்கப்பட்ட தேசிய கால்நடை இயக்கம்  மற்றும் தேசிய பசு வளர்ப்பு பண்ணை இயக்கம்  போன்ற திட்டங்கள் தற்போது பண்ணை மற்றும் தீவன தொழிலில் ஈடுபட்டுள்ள தொழில்முனைவோரின் அங்கமாக உள்ளது என்று தெரிவித்தார். வடகிழக்கு மாநிலங்கள், பீகார், ஒடிசா மேற்கு வங்கம் ஆகிய மாநிலங்களைச் சேர்ந்த ஒரு லட்சம் விவசாயிகள் இதில் பங்கேற்றனர், கிராமப்புற தொழில்முனைவோரை உருவாக்கவும், வேலைவாய்ப்பில்லாத இளைஞர்கள் மற்றும் கால்நடை வளர்ப்பில் ஈடுபட்டுள்ளவர்களுக்கு சிறந்த வாழ்வாதார வாய்ப்பை உருவாக்கவும், கால்நடை, பால், கோழி, செம்மறி ஆடு, ஆடு வளர்ப்பு, பன்றி வளர்ப்பு, ஆகியவற்றிற்கு தேசிய கால்நடை இயக்கம் உதவிடும் என்றும், தீவனம் மற்றும் தீவனத் துறை போன்றவற்றில் சுயசார்பு இந்தியா இயக்கத்தை நோக்கிச் செல்ல வழி வகுக்கும் என்றும் அவர் கூறினார். நவீன இனப்பெருக்க தொழில்நுட்பங்களை பின்பற்றுவதன் முக்கியத்துவம் குறித்தும், தொடக்க நிலையிலேயே அதனை செயல்படுத்துவது குறித்தும் அவர் வலியுறுத்தினார். ஏற்கனவே நடைமுறையில் உள்ள பல்வேறு மத்திய அரசுத் திட்டங்களின் பலன்களைப் பயன்படுத்தி செயற்கை கருவூட்டல்  மற்றும் சிலேஜ் தயாரிப்பை ஊக்குவிக்கவும் விவசாயிகளை அவர் கேட்டுக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820382
நுகர்வோர் நலன், உணவு மற்றும் பொது விநியோகம் அமைச்சகம்
காரீப் சந்தை காலம் 2020-21-ல் 159.55 லட்சம் மெட்ரிக் டன் நெல் மத்திய அரசு கொள்முதல்
காரீப் சந்தை காலம் 2020-21ல் பஞ்சாப், ஹரியானா, உத்தரப் பிரதேசம், தமிழகம், உத்தரகாண்ட், சண்டிகர், ஜம்மு மற்றும் காஷ்மீர், கேரளா மற்றும் குஜராத் ஆகிய மாநிலங்களில் இருந்து கடந்த 26ம் தேதி வரை, 159.55 லட்சம் மெட்ரிக் டன் நெல் கொள்முதல் செய்யப்பட்டது. கடந்தாண்டு இதே காலத்தில் மொத்தம் 134.52 லட்சம் மெட்ரிக் டன் நெல் கொள்முதல் செய்யப்பட்டது. இதனால் தற்போதைய நெல் கொள்முதல் 18.61% அதிகரித்துள்ளது. இந்தாண்டு மொத்த நெல் கொள்முதல் 159.55 லட்சம் மெட்ரிக் டன்னில், பஞ்சாப் மாநிலம் மட்டும் 107.81 லட்சம் மெட்ரிக் டன் பங்களிப்பை அளித்துள்ளது. இது மொத்த கொள்முதலில் 67.57%.
தற்போதைய காரிப் சந்தைக் காலத்தில் சுமார் 13.64 லட்சம் விவசாயிகள், ரூ.30,123.73 கோடி பணம் பெற்று ஏற்கனவே பயனடைந்துள்ளனர்.
மேலும், மாநிலங்கள் விடுத்த வேண்டுகோள்படி, தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திர பிரதேசம் ஆகிய மாநிலங்களில் இருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்களை ஆதரவு விலையில் கொள்முதல் செய்ய ஒப்புதல் வழங்கப்பட்டுள்ளது. மேலும், ஆந்திர பிரதேசம், கர்நாடகா, கேரளா மற்றும் தமிழகத்திலிருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் ஒப்புதல் வழங்கப்பட்டுள்ளது.
தமிழகம், மகாராஷ்டிரா மற்றும் ஹரியானாவைச் சேர்ந்த 1247 விவசாயிகளிடமிருந்து கடந்த 26ம் தேதி வரை 1543.11 மெட்ரிக் டன் பாசி பயறு, உளுந்து மற்றும் வேர்க்கடலையை ரூ.10.08 கோடி குறைந்த பட்ச ஆதரவு விலையில் அரசு முகமைகள் கொள்முதல் செய்துள்ளன.
பஞ்சாப், ஹரியானா, ராஜஸ்தான் மற்றும் மத்திய பிரதேம் ஆகிய மாநிலங்களில் இருந்து கடந்த 26ம் தேதி வரை 76,512 விவசாயிகளிடமிருந்து 3,98,683 பருத்தி பேல்கள் கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1667849
விவசாயத்துறை அமைச்சகம்
உற்பத்தி என்பதற்கும் மேலாக, விளிம்புநிலை விவசாயிகளை ஆதரிப்பது, ஒட்டுமொத்த மதிப்புத் தொடரின் மேம்பாடு ஆகிய லட்சியத்தை நிறுவுதல் மற்றும் அடைவதில் தெளிவான பார்வை வேளாண் உற்பத்தி அமைப்பின் இலக்காக இருக்க வேண்டும்: திரு மனோஜ் அஹுஜா
மத்திய அரசின் வேளாண்மை மற்றும் விவசாயிகள் நல அமைச்சகம், சிறு விவசாயிகள் வேளாண் வணிகக் கூட்டமைப்புடன் இணைந்து வேளாண் உற்பத்தியாளர் அமைப்புகளை உருவாக்குதல் மற்றும் ஊக்குவித்தல் குறித்த ஒரு நாள் தேசியப் பயிலரங்கை இன்று நடத்தியது. இதற்குத் தலைமைவகித்துப் பேசிய செயலாளர் திரு மனோஜ் அஹுஜா, உற்பத்தி என்பதற்கும் மேலாக, விளிம்புநிலை விவசாயிகளை ஆதரிப்பது, ஒட்டுமொத்த மதிப்புத் தொடரின் மேம்பாடு ஆகிய லட்சியத்தை நிறுவுதல் மற்றும் அடைவதில் தலைமை மற்றும் தெளிவான பார்வையின் முக்கிய பங்கு பற்றி பேசினார்.
சிபிபிஓ-களின் ஐஏக்கள் கண்காணிப்பு, அரசு அதிகாரிகளுக்குக் கூருணர்வு அளித்தல், வேளாண் வணிகக் கூட்டமைப்புகளுக்கான உரிமம் மற்றும் வங்கி நிதியைப் பெறுவதில் அரசு முகமைகளின் வசதி ஆகியவற்றின் அவசியத்தைக் கூடுதல் செயலாளர் ஃபைசல் அகமது கித்வாய் வலியுறுத்தினார்.
வேளாண்துறை கூடுதல் செயலாளர் டாக்டர் மணீந்தர் கவுர் துவிவேதி இந்தப் பயிலரங்கின் தொழில்நுட்ப அமர்வுகளைத் தொடங்கி வைத்தார். இதில் திட்டத்தின் நிலை மற்றும் முக்கிய குறியீடுகளுக்கான யோசனைகள் பகிரப்பட்டன. சேலம் வீரபாண்டி வட்டாரக் களஞ்சியத்தைச் சேர்ந்த திருமதி பி சிவாராணி மற்றும் க்ருஷி விகாஸ் வக்ராமின் பிரஷிக்ஷன் சன்ஸ்தாவின் ஆஷிஷ் நபாடே ஆகியோர் விவசாயிகளை வெற்றிகரமாகத் திரட்டிய அனுபவங்களைப் பகிர்ந்து கொண்டனர். இதேபோல் மற்ற பலரும் தங்களின் அனுபவங்களைப் பகிர்ந்துகொண்டனர்.
17 மாநிலங்கள் மற்றும் யூனியன் பிரதேசங்களைச் சேர்ந்த செயலாளர்கள், ஆணையர்கள் மற்றும் இயக்குநர்கள்  உட்பட 100க்கும் மேற்பட்டோர் இந்தப் பயிலரங்கில் பங்கேற்றனர். திட்டத்தின் முக்கிய செயல்பாட்டு அம்சங்கள் விவாதிக்கப்பட்ட ஒரு திறந்த அமர்வுடன் பயிலரங்கு நிறைவடைந்தது.
அறிவியல் மற்றும் தொழில்நுட்பத்துறை
அறிவியல் தகவலைப் பரப்புவதற்கான பொறுப்பை விஞ்ஞானிகள் ஏற்க வேண்டும்: பேராசிரியர் ரஞ்சனா
“அறிவியல் தகவலை விஞ்ஞானிகள் பரப்பாவிட்டால் , வல்லுநர் அல்லாதவர்கள் பரப்பத் தொடங்குவார்கள், பின்னர் தவறான தகவல்களும் அரைகுறையான தகவல்களும் மேகக் கூட்டம்போல் பரவிவிடும். எனவே அறிவியல் தகவல்தொடர்புகளின் குறிப்பிடத்தக்க வேலையில் நமது விஞ்ஞானிகளை ஈடுபடுத்துவது அவசியம்” என்று சிஎஸ்ஐஆர் - தேசிய அறிவியல் தகவல் தொடர்பு மற்றும் கொள்கை ஆராய்ச்சி நிறுவன  இயக்குநர் பேராசிரியர் ரஞ்சனா அகர்வால் தெரிவித்துள்ளார். சிஎஸ்ஐஆர், என்ஐஎஸ்சிபிஆர் இணைந்து 2022, நவம்பர் 16 அன்று ஏற்பாடு செய்திருந்த சுகாதாரத் தகவல் குறித்த தொடர்பு அமர்வைத் தொடங்கிவைத்து அவர் உரையாற்றுகையில் இவ்வாறு கூறினார்.
அண்மைக் காலத்தில் கொவிட்-19 தொற்றுநோயிலிருந்து நாம் நிறைய பாடங்களைக் கற்றுக்கொண்டோம், அந்த நிச்சயமற்ற நாட்களில் அறிவியலுக்குப் புறம்பான விஷயங்களை ஒழிப்பதில் அறிவியல் தொடர்பு எவ்வாறு மிக முக்கியப் பங்காற்றியது என்பதை நாம் பார்த்தோம் என்று அவர் கூறினார். இந்த நிகழ்ச்சியில் ஐசிஎம்ஆர்-ன் பல்வேறு ஆய்வகங்களைச் சேர்ந்த 30 விஞ்ஞானிகள் கலந்து கொண்டனர்.
பிரதமர் அலுவலகம்
டிசம்பர் 4ஆம் தேதின்று, ஐஐடி 2020 உலக உச்சிமாநாட்டில் பிரதமர் முக்கிய உரை நிகழ்த்துகிறார்
பான்-ஐஐடி அமெரிக்கா நாளை  நடத்தும் ஐஐடி-2020 உலக உச்சிமாநாட்டில், பிரதமர் திரு. நரேந்திர மோடி, காலை 9.30 மணிக்கு முக்கிய உரை நிகழ்த்துகிறார்.
‘எதிர்காலம் இப்போது’ என்ற மையக் கருத்தைக் கொண்டு இந்த ஆண்டின் உச்சிமாநாடு நடைபெறுகிறது. உலகளாவிய பொருளாதாரம், தொழில்நுட்பம், கண்டுபிடிப்பு, சுகாதாரம், வாழ்விடப் பாதுகாப்பு, உலகளாவிய கல்வி போன்ற முக்கியப் பிரச்சனைகள் இந்த மாநாட்டில் விவாதிக்கப்படும்.
பான்-ஐஐடி அமெரிக்கா 20 ஆண்டுகளுக்கு மேல் இயங்கி வரும் ஓர் அமைப்பு. 2003 ஆம் ஆண்டில் இருந்து பான்-ஐஐடி நடத்தி வரும் இந்த உச்சிமாநாட்டில், தொழில், கல்வி, அரசு உள்ளிட்ட பல்வேறு துறைகளைச் சேர்ந்தவர்கள் பங்கேற்றுள்ளனர். ஐஐடி முன்னாள் மாணவ தன்னார்வலர்கள் சேர்ந்து நடத்தும் அமைப்பு, பான்-ஐஐடி என்பது குறிப்பிடத்தக்கது.
இளைஞர் நலன் மற்றும் விளையாட்டு அமைச்சகம்
பயிற்சி மையங்களுக்கு திரும்பும் விளையாட்டு வீரர்களின் பயிற்சியில் தொய்வில்லாமல் இருப்பதற்கான நடவடிக்கையை இந்திய விளையாட்டு ஆணையம் மேற்கொண்டுள்ளது
பல்வேறு போட்டிகளில் கலந்து கொண்ட பின்னர் தனது மையங்களுக்கு திரும்பும் ஒலிம்பிக் விளையாட்டு வீரர்களின் பயிற்சியில் தொய்வில்லாமல் இருப்பதற்கான நடவடிக்கையை இந்திய விளையாட்டு ஆணையம் எடுத்துள்ளது. தனிமைப்படுத்துதல் விதிமுறைகளை இதன் பொருட்டு ஆணையம் மாற்றியுள்ளது.
2020 செப்டம்பர் 11 மற்றும் டிசம்பர் 3 ஆகிய தேதிகளில் வெளியிடப்பட்ட நிலையான வழிகாட்டு செயல்முறைகளை சற்றே திருத்தி உள்ள இந்திய விளையாட்டு ஆணையம், தேசிய முகாம்கள் மற்றும் இதர பயிற்சி மையங்களுக்கு திரும்பும் விளையாட்டு வீரர்கள் பாதுகாப்பில் எந்த குறைபாடும் இல்லாமல் பயிற்சியை தொடரும் நடவடிக்கைகளை எடுத்துள்ளது.
இது குறித்து அறிக்கை ஒன்றை வெளியிட்டுள்ள இந்திய விளையாட்டு ஆணையம், தங்களது பயிற்சி திட்டத்தை விளையாட்டு வீரர்கள் தொய்வில்லாமல் மேற்கொள்வதற்காக இந்த நடவடிக்கைை எடுக்கப்பட்டுள்ளதாக கூறியுள்ளது.
பயோ பபுள் எனப்படும் உயிரி குமிழிக்குள் இருக்கும் வீரர்களிடம் இருந்து முதல் 7 நாட்களுக்கு அல்லது ஆர்டி பிசிஆர் பரிசோதனையில் தொற்று இல்லை என்று வரும் வரை தள்ளி இருப்பதைத் தவிர, தங்களது பயிற்சிகளை விளையாட்டு வீரர்கள் தொடர்ந்து மேற்கொள்ளலாம்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691658
பழங்குடியினர் நலத்துறை அமைச்சகம்
வனதன் திட்டத்தைப் பிரதமர் தொடங்கி வைத்தார்
மத்தியப் பழங்குடியினர் நலன் அமைச்சகமும் இந்தியப் பழங்குடியினர் கூட்டுறவுச் சந்தை மேம்பாட்டு இணையமும் இணைந்து மேற்கொள்ளும் வனதன் திட்டத்தைப் பிரதம மந்திரி திரு. நரேந்திர மோடி 2018, ஏப்ரல் 14ஆம் தேதி தொடங்கிவைத்தார்.
சத்தீஸ்கர் மாநிலம், பீஜப்பூரில் நடைபெற்ற அம்பேத்கர் பிறந்தநாள் விழாவின்போது இத்திட்டத்தைப் பிரதமர் தொடங்கிவைத்தார்.
நிகழ்ச்சியில் பழங்குடியினரின் வருவாயை அதிகரிக்க வேண்டியதன் முக்கியத்துவத்தை வலியுறுத்திப் பேசிய பிரதமர், “வனச் செல்வத் திட்டம், மக்கள் நிதித் திட்டம், பசுவளர்ப்புத் திட்டம் ஆகிய திட்டங்கள் பழங்குடியினரின் வாழ்வாதாரத்தை மேம்படுத்துவதற்குப் பெரிதும் உதவும், இதற்காக இந்த மூன்று திட்டங்களையும் மாநில அரசுகள் மேம்படுத்த வேண்டும்” என்று வலியுறுத்தினார்.
புவி அறிவியல் அமைச்சகம்
கிழக்கு மத்திய அரபிக் கடலில் ‘நிசர்கா’ புயல் ; வடக்கு மகாராஷ்டிரா- தெற்கு குஜராத் கடலோரப் பகுதிகளுக்கு புயல் எச்சரிக்கை; ஆரஞ்சு தகவல்.
தேசிய வானிலை முன்ன்றிவிப்பு மையம், மண்டல சிறப்பு வானிலை ஆராய்ச்சி மையம், இந்திய வானிலை ஆராய்ச்சி துறையின் புயல் எச்சரிக்கை பிரிவின் அறிவிப்பு வருமாறு;
கிழக்கு மத்திய அரபிக்கடலில் உருவான ஆழ்ந்த காற்றழுத்த தாழ்வு மண்டலம் வடக்கு திசையில் மணிக்கு 11 கிலோ மீட்டர் வேகத்தில் கடந்த 6 மணி நேரமாக நகர்ந்து, தீவிரமடைந்து ‘நிசர்கா’ புயலாக மாறியுள்ளது. இந்தப் புயல் இன்று  இந்திய நேரப்படி காலை 1130 மணியளவில், கிழக்கு மத்திய அரபிக்கடலில் அட்சரேகை 15.6 டிகிரி வடக்கு, தீர்க்கரேகை 71.2 டிகிரி கிழக்கு அருகே, பாஞ்சிமுக்கு மேற்கு-வடமேற்கில் 280 கிலோ மீட்டர் தொலைவிலும், மும்பைக்கு  தெற்கு-தென்மேற்கில் 430 கிலோ மீட்டர் தொலைவிலும் , சூரத்துக்கு  தெற்கு-தென்மேற்கில் 640 கிலோ மீட்டர் தொலைவிலும் நிலை கொண்டிருந்தது.
அடுத்த 12 மணி நேரத்தில் இது மேலும் தீவிரமடைந்து தீவிரப் புயலாக மாறக்கூடும். அடுத்த சில மணி நேரத்தில், இது வடக்கு திசையில் நகர்ந்து, பின்னர் வளைந்து வடக்கு - வடகிழக்கு திசையில் பயணித்து, வடக்கு மகாராஷ்டிரா, அதையொட்டியுள்ள தெற்கு குஜராத் கரையோரத்தில், ஹரிஹரேஸ்வர் மற்றும் டாமனுக்கு இடையே அலிபாக் அருகே  ஜூன் 3-ஆம்தேதி பிற்பகலில் தீவிரப் புயலாக அதிகபட்சம் மணிக்கு 100 - 110 கிலோ மீட்டர் முதல் 120 கிலோ மீட்டர் வரை வேகத்தில் கரையைக் கடக்கும்.
(Visitor Counter : 137
பாதுகாப்பு அமைச்சகம்
மருத்துவப் பரிசோதனை செய்தல், தனிமை அறையில் தனிமை சிகிச்சைக்கு உதவும் வகையில், இரண்டு படுக்கைகள் கொண்ட கூடாரங்களை ராணுவத் தளவாடத் தொழிற்சாலை வாரியம்  உருவாக்கியுள்ளது
கொரோனா வைரஸ் தாக்குதலுக்கு எதிரான நடவடிக்கைகளில் ராணுவத் தளவாடத் தொழிற்சாலை வாரியம்  முக்கியப் பங்காற்றி வருகிறது. இந்த நோய்த் தாக்குதலுக்கு எதிராக கடந்த வாரத்தில் இந்த நிறுவனம் மேற்கொண்ட தொடர்ச்சியான நடவடிக்கைகள்:
இரண்டு படுக்கை வசதிக் கூடாரங்கள்
தனிமைப்படுத்தல் வார்டுகளுக்கு, குறைந்த செலவிலான ஒரு தீர்வை ராணுவத் தளவாடத் தொழிற்சாலை வாரியம் உருவாக்கியுள்ளது. இரண்டு படுக்கை வசதிகள் கொண்ட, மருத்துவப்பரிசோதனை, தனிமைப்பகுதி மற்றும் தனிமை சிகிச்சை ஏற்பாடுகளுடன் கூடிய ஒரு கூடாரத்தை இந்த நிறுவனம் உருவாக்கியுள்ளது. மருத்துவ அவசரத்தேவை, மருத்துவப்பரிசோதனை, மருத்துவமனையில் பிரித்து வைத்தல் மற்றும் தனிமைப்படுத்தல் தேவைகளுக்குப் பயன்படுத்தும் வகையில் இந்த விசேஷக் கூடாரங்கள் அமைந்துள்ளன. இதற்குள் 9.55 சதுரமீட்டர் அளவுக்கு உபயோகத்துக்கான இடவசதி இருக்கும். தண்ணீர் புகாத வகையில் சிறிது ஸ்டீல் மற்றும் அலுமினியக் கலவை கொண்டு இது உருவாக்கப்பட்டிருக்கிறது.
இந்தக் கூடாரங்களை எந்த மாதிரியான நிலப்பரப்பிலும், எந்த இடத்திலும் அமைக்க முடியும். வழக்கமான மருத்துவமனைகளில் இருப்பதைவிட புதிய வசதிகளையும் உருவாக்கும் வகையில், குறுகிய கால அவகாசத்தில் இந்தக் கூடாரங்களை அமைத்துவிட முடியும். கான்பூரில் உள்ள ராணுவ சாதனத் தொழிற்சாலையில் இது உருவாக்கப்பட்டுள்ளது. 50 கூடாரங்கள் அருணாச்சலப் பிரதேச அரசுக்கு அனுப்பி வைக்கப்பட்டுள்ளன.
கை கிருமிநாசினி மற்றும் முகக் கவச உறைகள்
ராணுவத் தளவாடத் தொழிற்சாலை வாரியத்தின் ஒரு பிரிவாக டேராடூனில் செயல்படும் ஆப்டோ மின்னணுத் தொழிற்சாலை தலா 100 மில்லி அளவு கொண்ட 2,500 கிருமிநாசினி குப்பிகளையும், ஆயிரம் முகக்கவச உறைகளையும், 2020 ஏப்ரல் 6 ஆம் தேதி உத்தரகாண்ட் மாநில ஆளுநரிடம் வழங்கியது.
ராணுவத் தளவாடத் தொழிற்சாலை வாரியத்தின் பிரிவான அரவன்காடு கார்டைட் தொழிற்சாலை 100 லிட்டர் கிருமிநாசினியை, தமிழகத்தில் நீலகிரி மாவட்டக் காவல் துறையினருக்கு 2020 ஏப்ரல் 08 ஆம் தேதி வழங்கியது.
புனேவில் உள்ள HEF நிறுவனம் முதல்கட்டமாக 2,500 லிட்டர் கிருமிநாசினியை 2020 ஏப்ரல் 9 ஆம் தேதி பெல்காவியில் உள்ள HLL-க்கு வழங்கியது.
புகை பரவச் செய்யும் சாதனம்
நாக்பூர் அம்பஜ்ஹாரியில் உள்ள ராணுவத் தளவாடத் தொழிற்சாலை, கிருமிநாசினி நீக்கத்துக்காக புகை பரவச் செய்யும் சாதனத்தை உருவாக்கியுள்ளது. அதை எளிதில் எடுத்துச் செல்ல முடியும். எளிதில் வேறு இடத்துக்கு மாற்றவும் முடியும். அம்பஜ்ஹாரி மருத்துவமனை நுழைவாயிலில் இது நிர்மாணிக்கப் பட்டுள்ளது.
கை கழுவும் முறைமை
டேராடூனில் உள்ள ராணுவத்தளவாட தொழிற்சாலை, உள்நாட்டிலேயே தயாரிக்கப்பட்ட, காலால் அமுக்குவதன் மூலம் செயல்படுத்தப்படும் கை கழுவ உதவும் சாதனத்தை உருவாக்கியுள்ளது. தானாகவே சோப்பு வழங்கும் வகையில் அமைந்துள்ள இந்தச் சாதனம் 2020 ஏப்ரல் 7 ஆம் தேதி காவல் துறையினருக்கு வழங்கப்பட்டது.
புனே டேகு சாலையில் உள்ள ராணுவத் தளவாட தொழிற்சாலை, டேகுகான் கிராமத்தில் உள்ள தொழிலாளர்களுக்கு 2020 ஏப்ரல் 6 ஆம் தேதி உணவுப் பொருள்களை வழங்கியது.
(Visitor Counter : 202
PIB Headquarters
அஞ்சல் குறைதீர்க்கும் நாள்
தமிழ்நாடு வட்ட அஞ்சல்துறை சார்பில், வட்டார அளவிலான “அஞ்சல் குறை தீர்க்கும்” நாள், சென்னை அண்ணாசாலையில் உள்ள தமிழ்நாடு வட்ட தலைமை அஞ்சல்துறை தலைவர் அலுவலகத்தில், 05.08.2019  காலை 11.30 மணியளவில் நடைபெறவுள்ளது.
அஞ்சலக வாடிக்கையாளர்களின் குறைகளைக் கேட்டறிந்து, அவற்றுக்கு தீர்வு காண்பதற்காக இந்த குறைதீர்க்கும் நிகழ்ச்சி நடத்தப்படுகிறது. வாடிக்கையாளர்கள் தங்களது குறைகளை திருமதி எம்.விஜயலஷ்மி, உதவி இயக்குநர் , தலைமை அஞ்சல்துறை தலைவர் அலுவலகம், தமிழ்நாடு வட்டம், சென்னை-600 002 என்ற முகவரிக்கு 24.07.2019-க்குள் அனுப்பி வைக்குமாறு தமிழ்நாடு வட்ட முதன்மை அஞ்சல்துறைத் தலைவர் கேட்டுக் கொண்டுள்ளார். வாடிக்கையாளர்கள் தங்களது குறைகளை pg.tn@indiapost.gov.in என்ற மின்னஞ்சல் முகவரிக்கும், DAK ADALAT என்ற தலைப்பிட்டு அனுப்பி வைக்கலாம்.
மணியார்டர் / பதிவுத்தபால் / விரைவுத் தபால் / விபி / காப்பீட்டு வசதியுடன் அனுப்பப்பட்ட பொருட்கள் தொடர்பான புகார்களை, அவை அனுப்பப்பட்ட தேதி, எண், பதிவு செய்த அலுவலகம் போன்ற முழுவிவரங்களுடன் வாடிக்கையாளர்கள் அனுப்பி வைக்க வேண்டும். அஞ்சலக சேமிப்பு அல்லது அஞ்சலக ஆயுட்காப்பீடு போன்றவை தொடர்பான புகார்களை, கணக்கு எண், காப்பீட்டு பாலிசி எண், முதலீட்டாளரின் பெயர் மற்றும் முகவரி, எந்த அஞ்சலகத்துடன் தொடர்புடையது என்பது உள்ளிட்ட விவரங்களுடன் அனுப்பி வைக்குமாறும் வாடிக்கையாளர்கள் கேட்டுக் கொள்ளப்படுகின்றனர்.
பாதுகாப்பு அமைச்சகம்
இந்தியா-ஜப்பான் கூட்டு ராணுவப் பயிற்சி தொடக்க விழா
இந்தியா மற்றும் ஜப்பான் ராணுவங்களுக்கு இடையேயான தர்மா கார்டியன் – 2018 எனும் கூட்டு ராணுவ பயிற்சி மிசோராமில் உள்ள வன்முறைத் தடுப்பு மற்றும் வனப்போர் பள்ளியில் நவம்பர் 1, 2018 அன்று தொடங்கியது. இரு நாடுகளின் படைப்பிரிவுகளும் அவரவர் நாட்டின் தேசிய கீதம் பாடி, தேசப்பற்றுடன் தொடக்க விழா நடைபெற்றது.
இந்த வகையில் முதலாவதாக அமைந்துள்ள இந்தக் கூட்டுப்பயிற்சி வரும் 14-ஆம் தேதிவரை நடைபெறும். இது உள்ளரங்க வகுப்புகள், வெளியரங்கப் பயிற்சி நடவடிக்கைகள் என சீரான செயல்பாடுகளைக் கொண்டிருக்கும். இரண்டு ராணுவங்களுக்கும் இடையேயான திறன்களையும், அனுபவங்களையும் பகிர்ந்து கொள்வதோடு ராணுவத்துடன் ராணுவத்திற்கு உறவுகளை மேம்படுத்துவதும் இந்தப் பயிற்சியின் நோக்கமாகும்.
ரெயில்வே அமைச்சகம்
நாட்டில் பல பகுதிகளில் பயன்பாட்டில் உள்ள 191 கொரோனா தனிமை சிகிச்சை ரயில் பெட்டிகளில் 2990 படுக்கைகள் உள்ளன
கொவிட்டுக்கு எதிரான ஒருங்கிணைந்த போராட்டத்தில் நாட்டின் திறன்களை வலுப்படுத்துவதில், ரயில்வேத்துறை பல்முனை நடவடிக்கைகளை மேற்கொண்டு, 64 ஆயிரம் படுக்கைகளுடன், சுமார் 4000 தனிமை சிகிச்சை ரயில் பெட்டிகளை தயார்படுத்தியுள்ளது.
இந்த தனிமை சிகிச்சை பெட்டிகளை, ரயில்வே நெட்வொர்க் உள்ள இடங்களில் எளிதாக கொண்டுச் செல்ல முடியும். அதன்படி மாநிலங்களின் தேவைக்கேற்ப தற்போது 191 ரயில் பெட்டிகள், கொவிட் சிகிச்சைக்காக பல மாநிலங்களிடம் ஒப்படைக்கப்பட்டுள்ளன. இவற்றில் 2990 படுக்கை வசதிகள் உள்ளன. தற்போது இந்த தனிமை சிகிச்சை பெட்டிகள் தில்லி, மகாராஷ்டிரா, மத்தியப் பிரதேசம் ஆகியவற்றில் பயன்பாட்டில் உள்ளன.
உத்திரப் பிரதேசத்தில் பைசாபாத், பதோலி, வாரணாசி, பரேலி மற்றும் நசிபாபாத் போன்ற முக்கிய இடங்களில் 50 தனிமை சிகிச்சை பெட்டிகள் தயார் நிலையில் வைக்கப்பட்டுள்ளன.
தில்லி, உத்திரப் பிரதேசம், மத்தியப் பிரதேசம் மற்றும் மகாராஷ்டிராவில் பயன்பாட்டில் உள்ள இந்த தனிமை சிகிச்சை பெட்டிகளின் விவரம்:
மகாராஷ்டிரா நந்துருபாரில் 58 நோயாளிகள் தற்போது இந்த தனிமை சிகிச்சை பெட்டிகளில் அனுமதிக்கப்பட்டுள்ளனர். இங்கு இதுவரை மொத்தம் 85 பேர் அனுமதிக்கப்பட்டு, குணமடைந்த சிலர் வீடு திரும்பியுள்ளனர். இங்கு இன்னும் 330 படுக்கைகள் காலியாக உள்ளன.
தில்லியில், மாநில அரசின் கோரிக்கைக்கு ஏற்ப, 1200 படுக்கை வசதிகளுடன் 75 கொவிட் சிகிச்சை பெட்டிகளை ரயில்வே வழங்கியுள்ளது. 50 பெட்டிகள் சகுர்பஸ்தி ரயில் நிலையத்திலும், 25 பெட்டிகள் ஆனந்த் விகார் ரயில் நிலையத்திலும் உள்ளன. இவற்றில் 5 பேர் அனுமதிக்கப்பட்டுள்ளனர். 1196 படுக்கைகள் காலியாக உள்ளன.
மத்தியப் பிரதேசத்தில் இந்தூர் அருகேயுள்ள திகி ரயில் நிலையத்தில் 22 தனிமை சிகிச்சை பெட்டிகள் 320 படுக்கை வசதிகளுடன் அனுப்பி வைக்கப்பட்டுள்ளன. போபாலில் 20 பெட்டிகள் உள்ளன. இங்கு 13 பேர் அனுமதிக்கப்பட்டுள்ளனர். 280 படுக்கைகள் இங்கு காலியாக உள்ளன.
மேற்கண்ட மாநிலங்களில் மொத்தம் 103 பேர், தனிமை சிகிச்சை ரயில் பெட்டிகளில் அனுமதிக்கப்பட்டனர். இவர்களில் 34 பேர் வீடு திரும்பியுள்ளனர். 64 நோயாளிகள் தற்போது சிகிச்சைப் பெற்று வருகின்றனர்.
உத்திரப் பிரதேசத்தில் மாநில அரசு வேண்டுகோள் விடுக்கவில்லை என்றாலும், 5 இடங்களில் 50 தனிமை சிகிச்சை ரயில் பெட்டிகள் 800 படுக்கை வசதிகளுடன் தயார் நிலையில் வைக்கப்பட்டுள்ளன.